Source: https://www.kirjastot.fi/neuvosto/poytakirjat/1_2013/
Timestamp: 2020-04-08 09:34:19+00:00
Document Index: 2599705

Matched Legal Cases: ['kko ', 'kko ', 'kko ', 'kko ', 'kko ', 'kko ']

Pöytäkirja 1/2013 | Kirjastot.fi
Yleisten kirjastojen neuvoston kokouksen pöytäkirja 1/2013
Torstai 11.4.2013 kello 10.30 - 17.10
Perjantai 12.4.2013 kello 9.00 – 15.20
Paikka: Apila-kirjasto, Seinäjoki
Pekka Termosen ottamia valokuvia täällä
Torstai 11.4: Ohjelma
YKN:n varapuheenjohtaja, kirjastopalveluiden johtaja Jaana Tyrni Espoon kaupunginkirjastosta avasi kokouksen ja toivotti osallistujat tervetulleiksi Seinäjoelle.
2. Seinäjoen kaupunginkirjaston tervehdys
Kirjastotoimenjohtaja Mervi Heikkilä toivotti kokousväen tervetulleiksi Apila-kirjastoon, josta hän lupasi kertoa tarkemmin kokouspäivän lopuksi kirjastokierroksella.
3. YKN: muutokset kokoonpanossa ja läsnäolijoiden toteaminen
todettiin neuvoston kokoonpanossa edellisen kokouksen jälkeen tapahtuneet muutokset ja todettiin läsnäolijat.
- Soile Kokkonen Kerimäki/Punkaharju, uusi varsinainen jäsen kaudella 2013-2014
- Jenni Kyllönen-Peltoniemi Rantasalmi, uusi varajäsen kaudella 2013-2014
- Seija Laitinen-Kuisma maakuntakirjaston edustaja toistaiseksi
- Nina Kuikka Joutsa, uusi varajäsen kaudella 2013 – 2014
- Paula Rautaharkko maakuntakirjaston edustaja toistaiseksi
- Solveig Lund Pedersöre, uusi varsinainen jäsen kaudella 2013-2014
- Pirjo Humalainen Laihia, uusi varajäsen kaudella 2013 – 2014
- Satu Hämäläinen Rääkkylä, vs. varajäsen vuonna 2013
- Eila Ainali Kalajoki, uusi varsinaiseksi jäsen kaudella 2013-2014
- Arja Pullinen Tyrnävä, uusi varajäsen kaudella 2013 – 2014
- Liisa Häyrinen Heinola, uusi varsinainen jäsen kaudella 2013-2014
- Kati Salminen Hollola, uusi varajäsen kaudella 2013 – 2014
- Satu Soppela Harjavalta, uusi varajäsen kaudella 2013 - 2014
- Tiina Salo Raisio, uusi varsinainen jäsen kaudella 2013-2014
- Marja-Liisa Mutka Laitila, uusi varajäsen kaudella 2013 - 2014
Keskuskirjasto:
- Tuula Haavisto (pj) 12.4.
- Etelä-Karjala: Lappeenranta, Leena Priha 12.4
- Etelä-Pohjanmaa: Seinäjoki, Mervi Heikkilä 11.4 ja 12.4
- Etelä-Savo: Mikkeli, Virpi Launonen 11.4 ja 12.4
- Kainuu: Kajaani, ei osallistujaa
- Kanta-Häme: Hämeenlinna, Inkeri Jurvanen 11.4
- Keski-Pohjanmaa: Kokkola, Susann Forsberg 11.4 ja 12.4
- Keski-Suomi: Jyväskylä, Seija Laitinen-Kuisma 11.4 ja 12.4
- Kymenlaakso: Kouvola, Merja Sali 11.4 ja 12.4
- Lappi: Rovaniemi, Ritva Nurminoro 11.4
- Pirkanmaa: Tampere, Maaret Lehtovirta 12.4
- Pohjanmaa: Vaasa, Birgitta Auren 11.4 ja 12.4
- Pohjois-Karjala: Joensuu, ei osallistujaa
- Pohjois-Pohjanmaa: Oulu, Pirkko Lindberg 11.4 ja 12.4
- Pohjois-Savo: Kuopio, Marja Tiittanen-Savolainen 11.4 ja 12.4
- Päijät-Häme: Lahti, Marja Malminen 11.4 ja 12.4
- Satakunta: Pori, Asko Hursti 11.4 ja 12.4
- Uusimaa: Porvoo, Terttu Lehtola 11.4 ja 12.4
- Varsinais-Suomi: Turku, Inkeri Näätsaari 11.4 ja 12.4
- Espoo, Jaana Tyrni (vpj) 11.4 ja 12.4
- Vantaa, ei osallistujaa
Maakuntakirjastoalueet
- Etelä-Karjala: Luumäki, Anita Luokkanen 11.4 ja 12.4
- Etelä-Pohjanmaa: Lapua, Marita Hakala 11.4 ja 12.4
- Etelä-Savo: Kerimäki/Punkaharju, Soile Kokkonen 11.4 ja 12.4
- Kainuu, ei osallistujaa
- Kanta-Häme: Riihimäki, Kaija Viskari 11.4 ja 12.4
- Keski-Pohjanmaa: Kannus, Mikko Paajala11.4 ja 12.4
- Keski-Suomi: Kannonkoski, Pekka Termonen 11.4 ja 12.4
- Kymenlaakso: Kotka, Katariina Kupiainen 11.4 ja 12.4
- Lappi: Inari, Eija Leivo 11.4 ja 12.4
- Pirkanmaa: Ylöjärvi, Marko Ojala 11.4. ja 12.4
- Pohjanmaa: Pedersöre, Solveig Lund 11.4 ja 12.4
- Pohjois-Karjala: Lieksa, Lea Tserni-Puittinen 11.4 ja 12.4
- Pohjois-Pohjanmaa: Kalajoki, Eija Ainali 11.4 ja 12.4
- Pohjois-Savo: Siilinjärvi, Maarit Kuusela 12.4
- Päijät-Häme: Heinola, Liisa Häyrinen 11.4 ja 12.4
- Satakunta: Luvia, Helena Kuivasniemi-Lehti 11.4 ja 12.4
- Uusimaa: Karkkila, Antti Karhos 11.4 ja 12.4
- Varsinais-Suomi: Raisio, Tiina Salo 11.4 ja 12.4
Kokous oli päätösvaltainen, sillä sääntöjen mukaan neuvosto on päätösvaltainen, kun läsnä on vähintään puolet edustajista. Edustajia on kaikkiaan 39. Paikalla oli 11.4. 31 edustajaa ja 12.4. 33 edustajaa.
Pöytäkirjan tarkastajiksi valittiin Terttu Lehtola Porvoosta ja Merja Sali Kouvolasta. Samat henkilöt valittiin myös ääntenlaskijoiksi.
6.-7. SSYK – Sähköiset sisällöt yleisiin kirjastoihin jaYleisten kirjastojen konsortio
- http://sahkoisetsisallot.kirjastot.fi/
- http://www.kirjastot.fi/konsortio/
Toimistopäällikkö Virva Nousiainen-Hiiren esityksen pääkohdat:
- SSYK-työryhmän laajennus vuoden 2013 alusta
- SSYK-käyttöliittymän suunnittelu alkanut
- Valtakunnalliset e-aineistokoulutukset vuonna 2013
- Yleisten kirjastojen omat digitoinnit
- Valtakunnallinen markkinatutkimus
- NextMedia eReading hankkeen raportti ja jatko
Suunnittelija Aino Ketonen keskittyi omassa esityksessään yleisten kirjastojen konsortioon ja kuinka sen toteuttamisessa edetään:
- luodaan malli, miten konsortio toimii ja miten yleiset kirjastot osallistuvat toimintaan
- määritellään yhteistyötaso Kuntahankintojen ja FinELibin kanssa
- määritellään rahoitusmalli
- päivitetään vanha Maakuntakirjastojen sopimus yhteistyössä Kuntaliiton lakimiesten kanssa
- kirjastot solmivat konsortiosopimuksen
- konsortio toiminnassa 2014
- Virvan ja Ainon esitys verkossa
8. Uutta elämää musiikkipalveluihin
- http://www.musiikkibasaari.fi/
Informaatikko Ilja Vesterinen Kirjasto 10:stä kertoi tuoreimmista musiikkikirjastopalveluista: Musiikkibasaari, Musavalmentaja ja Studio-opastajapalvelu. Ne kaikki ovat musiikkiosastojen vastauksia, mitä voidaan tehdä, kun perinteinen musiikkilainaus on vähenemässä. Ilja korosti yhteistyön merkitystä niin kirjastojen kuin asiakkaiden kanssa.
- Iljan esitys verkossa
9. Kirjastoissa meneillään: Porstua paremmaksi
Verkkosuunnittelija Virpi Kortesniemi kertoi Porstuasta, Pohjanmaan alueellisesta hankkeesta, joka aloitettiin jo vuonna 2000. Porstua otettiin tietoturvasyistä pois käytöstä ja tilalle ollaan kehittämässä uutta, avoimeen lähdekoodiin perustuvaa Omeka-sovellusta, johon kootaan Porstua-aineiston lisäksi Laari-tietokannan alueelliset artikkelit.
- Virpin esitys verkossa
10. Espoon uusi kirjastoauto
Palvelupäällikkö Eeva Laitinen Espoosta kertoi kirjastoautotoiminnasta ja ennen kaikkea siitä, kuinka Espooseen suunniteltiin yhdessä Aalto-yliopiston Taideteollisen korkeakoulun Media- ja Tilasuunnittelun laitosten kanssa uusi kirjastoauto, Välkky. Kirjastoauton tärkein kohderyhmä on lapset: Välkyn konsepti on olla moderni muunneltava kirjastoauto, jossa on tilaa tapahtumille ja aineiston tutustumiseen on innovatiiviset laitteet ja menetelmät käytössä. Yhteiskuntavastuullisesti kannetaan huolta syrjäytymisen estämiseksi ja kannatetaan lempeää elämänmuotoa, jossa ihmiset kohtaavat. Uudenlaisen suunnittelun lopputuloksena espoolaiset saivat hienon kirjastoauton, Välkyn, joka on vastustamaton.
- Eevan esitys verkossa
11. Kirjastot: Sananvapaus ja turvallisuus
YKN:n varapuheenjohtaja Jaana Tyrni veti sananvapauteen ja turvallisuuteen liittyvän keskustelun. Keskustelun virittämiseksi oli etukäteen pyydetyt puheenvuorot Jyväskylästä ja Kokkolasta.
Seija Laitinen-Kuisma kertoi paljon julkisuutta saaneesta "Äärioikeistolaisuus Suomessa" -kirjan julkistamistilaisuudesta Jyväskylän kaupunginkirjastossa. Seija kertoi, että tilanne oli kaikesta huolimatta hallinnassa, sillä suurin osa kirjastoissa olleista ei tiennyt mitään väkivaltaisesta tilanteesta saati puukotuksesta. Asiaa on puitu henkilökunnan ja viranomaisten kanssa ja todettu, että kirjaston henkilökunta toimi asianmukaisesti. Jyväskylässä on panostettu henkilökunnan turvallisuuskoulutukseen ja siitä oli nyt hyötyä.Turvallisuusasiat tulee olla jatkuvasti esillä kirjaston arjen hallinnassa, Seija korosti.
Seijan alustus herätti paljon keskustelua. Monet kertoivat, että rauhattomuus ja väkivalta ovat selvästi lisääntyneet kirjastoissa. Esimerkiksi pääkaupunkiseudulla ja Turussa päivittäin syntyy uhkaavia tilanteita, joiden ratkaisemiseen tarvitaan osaavaa henkilöstöä ja turvallisuusviranomaisia. Lapissa ei ole vastaavaa koettu kuin satunnaisesti.
Susann Forsberg Kokkolasta kertoi esimerkin voimalla, mitä vaikeuksia heillä on ollut, kun kirjasto antoi luvan kerätä turkistarhausta vastustavaan adressiin nimiä kirjaston tiloissa. Turkistarhausalueella tämä ei ollut kaikkien tahojen mieleen ja kirjastoa suorastaan painostettiin kieltämään nimien keruu. Kirjasto puolustautui sillä, ettei ota kantaa itse asiaan, vaan sallii demokratian nimissä nimien keruun. Susann kertoi vastustajille, että hänelläkin on vanhempien kautta turkistarhaustausta, mikä hieman lievensi hälyä. Kokkolassa oli myös sellainen tilanne, että kirjasto kielsi erään tilaisuuden järjestämisen kirjaston tiloissa perusteena turvallisuusriskit liittyen tilaisuuden järjestäjien taustoihin.
Kirjasto puolustaa demokratiaa ja moniarvoisuutta. YKN-kokousväen mielestä on vaikea määritellä, milloin jonkun tilaisuuden järjestäminen pitäisi kieltää ja minkälaisia ennakkojärjestelyjä turvallisuuden eteen pitäisi tehdä. Miten voi tietää, mitä erilaisten järjestöjen takana todellisuudessa on. Kokkolankin tapauksessa jäljet johtivat äärioikeistolaiseen toimintaan.
12. 3D-tulostus / Janne Pihlajamäki miniFactory Oy
- http://www.minifactory.fi/
3D-tulostus on vauhdilla tulossa tavallisen kuluttajan ulottuville. Teollisuudessa ja tutkimusmaailmassa sitä on jo hyödynnetty pitkään. On esitetty visioita, että 3D-tulostus mullistaa koko maailmantalouden ja palauttaa tuotannon takaisin halpatuontimaista maailmanlaajuiseksi lähituotannoksi. Tulostimilla voi tehdä lelu-, koriste- ja taide-esineiden lisäksi rikkoutuneiden kodintavaroiden ja -koneiden osia, joiden saaminen tilaamisen kautta kestäisi useita päiviä tai viikkoja.
Kirjastoilla voisi tulevaisuudessa olla merkittävä rooli kansalaisen 3D-tulostamisen paikkana ja opastajana. Tältä pohjalta YKN-kokoukseen pyydettiin esitystä 3D-tulostamisesta Seinäjoella toimivalta miniFactory Oy:ltä. Esityksen/esittelyn tuli pitämään nuori toimitusjohtaja Janne Pihlajamäki.
Jannen esitys herätti kiinnostusta ja hän sai monenlaisia kysymyksiä kokousväeltä. Haluttiin tietää hinnan lisäksi, onko laite turvallinen käyttää, mitä ainetta on tulostusmateriaali ja onko se ympäristöystävällistä? Janne vastaili tietävästi ja vakuutti, että ympäristöasiat ovat tärkeitä edustamalleen yritykselle. Jannella oli mukanaan uunituore alle tuhat euroa maksava 3D-tulostin ja monenlaisia esineitä, jotka oli tulostettu 3D-tekniikalla.
- Jannen esitys verkossa
13. Btj:n ja Hämeenlinnan kirjaston yhteinen hankintapilotti
Kirjastotoimenjohtaja Inkeri Jurvanen kertoi hankintaan liittyvästä yhteistyöstä Btj:n kanssa. Btj:llä on tarkoitus tarjota räätälöity hankintapalvelu kirjastoille huomioiden aikaisemman kokoelman ja väestörakenteen kirjaston toiminta-alueella. Hämeenlinna tietyt kirjastot toimivat pilotteina. Inkeri näki myönteisiä piirteitä, miten kirjastot pystyvät vastaisuudessa paremmin muodostamaan asiakkaiden kysyntää vastaavat kokoelmat, kun pikku hiljaa päästään eroon mutu-periaatteella muodostuneista kokoelmista, ammattitaitoa unohtamatta. Inkeri lupasi pitää muun kirjastokentän ajan tasalla, miten pilotti etenee.
14. Kirjastohakemisto, Frank ja Kirjastot.fi:n uudistus
- http://hakemisto.kirjastot.fi/
- http://monihaku.kirjastot.fi/
- http://www.kirjastot.fi/
Johtava suunnittelija Matti Sarmela Kirjastot.fi:stä kertoi aluksi Kirjastohakemistosta, joka uudella avoimen lähdekoodin alustalla kehitetty sovellus vanhasta 1998 perustetusta hakemistosta Kunnan- ja kaupunginkirjastot. Kirjastohakemistossa on paljon uusia ominaisuuksia ja se tulee kattamaan kaikki kirjastosektorit. Kirjastohakemiston voi upottaa oman verkkokirjaston sivuille, jolloin saa esim. näkyville aukiolo- ja osoitetiedot karttapohjilla, eikä niitä tarvitse ylläpitää enää muualla kuin Kirjastohakemistossa. Hakemistoon kirjastot voivat myös viedä monipuolisesti palvelujaan ja osaamistaan. Kirjastohakemistoon siirtyminen tapahtuu vuoden 2013 aikana. Ylläpitotunnukset pysyvät ennallaan.
Frank-monihakua on uudistettu viime vuodesta alkaen. Osa muutoksista on jo tuotannossa ja huhtikuun aikana pitäisi tulla loputkin. Uudistuksissa on pyritty lisäämään Frankin käytettävyyttä, mutta mihinkään isoihin tietokantamuutoksiin ei ole ryhdytty, sillä lähivuosina Finna ja Melinda tulevat korvaamaan Frankin.
Kirjastot.fi:n emosivusto uudistuu tämän vuoden aikana. Tavoitteet: tekninen uudistus, modernimpi käyttöliittymä, kohti sisältö- ja asiakeskeistä tarjontaa sekä visuaalisesti yhdenmukaista palvelukokonaisuutta - "Seuraa, hyödynnä, osallistu ja vaikuta".
- Matin esitys verkossa
Apila-kirjaston esittely
- http://www.seinajoki.fi/kirjasto/
Kirjastotoimenjohtaja Mervi Heikkilä esitteli Apila-kirjastoa päivän päätteeksi
Perjantai 12.4: Ohjelma
15. Opetus- ja kulttuuriministeriö: Ajankohtaista
Kulttuuriasiainneuvos Hannu Sulin kertoi ministeriön ajankohtaiset kuulumiset. Hannu aloitti kertomalla, että kirjastoasiat ovat siirtymässä vuoden 2014 alusta ELY-keskuksilta Aluehallintovirastoihin (AVI). Hallitus tekee siirtymisestä esityksen Eduskunnalle syysistuntokauden alussa.
Seuraavaksi Hannu kertoi kirjastolain sisällöstä ja etenemisestä. Kunnilla on edelleen kirjastopalvelujen järjestämisvastuu ja että palvelut ovat kirjastolain mukaisia. Kirjastot ovat kuntalaisen peruspalveluja, joita kunnan on järjestettävä. Keskus- ja maakuntakirjastot täydentävät näitä palveluja, mutta niillä ei ole hallinnollisia tehtäviä tai toimivaltaa alueensa kirjastoihin nähden. Kirjastoasetuksesta pyydettiin lausuntoja 31 taholta ja niitä saatiin 20. Tulevat muutokset kirjastoasetukseen koettiin hyviksi ja ajanmukaisiksi. Erityisesti pidettiin hyvänä harvinaisten kielten mukaanottoa, samoin kiitettiin kelpoisuusvaatimusten (4§) rakennetta ja siirtymissäädösten selkiyttämistä.
Lopuksi Hannu kävi läpi Minna Karvosen tekemän esityksen liittyen Bill & Melinda Gates säätiön julkaisemaan laajaan selvitykseen yleisten kirjastojen toiminnan vaikutuksista yli 15 vuotiaiden elämään EU:n alueella. Selvitys oli laaja: 18000 hengen kyselytutkimus ja 24000 kirjaston asiakasta haastateltiin. Paljon mielenkiintoisia tuloksia, joissa Suomi edusti terävintä kärkeä. Selvitykseen voi tutustua osoitteessa:
http://www.kirjastot.fi/fi-FI/ajankohtaista/tiedote/ajankohtaista/laaja-selvitys-yleisista-kirjastoista-eu-maissa
- Hannun esitys verkossa
- Minnan esitys verkossa
15. Ajankohtaisia valtakunnallisia hankkeita: lyhyet tilannekatsaukset
- http://keskustakirjasto.fi/
Tuula Haavisto, Helsingin kaupunginkirjaston uusi kirjastotoimenjohtaja kertoi Keskustakirjaston suunnittelun etenemisestä. Tuula painotti Helsingin keskustakirjaston olevan valtakunnallisesti merkittävä ja myös koko Helsingin kaupunkia koskeva hanke. Valtakunnallinen näkyvyys on useasti esillä myös rahoittajien ehdoissa. Tuula kertoi, että Keskustakirjaston merkittäviä teemoja ovat asiakkaan osallistaminen sekä verkon ja verkkopalveluiden näkyvyys tilassa. Keskustakirjaston suunnittelun yhteydessä on herännyt tarve tutkia kirjaston äänimaailmaa: mitä ihmiset toivovat ja odottavat kirjaston äänimaailmalta. Tähän projektiin Tuula toivoi osallistujia, Turusta Inkeri Näätsaari ja Oulusta Pirkko Lindberg ilmoittivat olevansa kiinnostuneita osallistumaan. Arkkitehtuurikilpailun tulos julkistetaan 14.6.2013.
- http://hankkeet.kirjastot.fi/hanke/kirjasto-digitaalisena-tilana
- http://hankkeet.kirjastot.fi/
- http://www.finna.fi/
Erkki Lounasvuori kertoi yllä olevien 4 hankkeen tuoreimmat kuulumiset. Kirjasto digitaalisena tilana -hanke ei ole vielä käynnistynyt, mutta se on saanut 10 000 euron hankeavustuksen, joka käytetään seminaarin järjestämiseen.
Hankerekisterissä on jo kahden vuoden ajalta hankkeita ja hyviä käytänteitä, yhteensä yli 600. Kirjastosäätiö on kiinnostunut mukaan tulosta Hankerekisteriin ensi syksystä alkaen. Ruotsinkielinen versio valmistuu kesään mennessä. Uusista kehittämishankkeista tärkein on karttahaku, jolloin hankkeita voi hakea alueellisesti aiheitten ym. muuttujien mukaan. Huhtikuussa järjestetään myös koulutus ELY-tarkastajille.
Kaukopalveluselvitys valmistuu huhtikuun aikana ja sille on jo luentopyyntö Kaukopalvelupäiville Ouluun toukokuussa. Tärkein asia, mikä selvityksessä tuli esiin, oli tarve toimivalle kirjastojärjestelmien kanssa yhteen toimivalle kaukolainaussovellukselle.
Finna etenee ja on julkistettu beta-versiona. Yleisiä kirjastoja on ollut mukana pilottivaiheesta alkaen ja alkavassa toisessa aallossa on mukana kymmenkunta yleistä kirjastoa. Finna on ollut kiinnostunut myös Kirjastot.fi:n verkkopalveluista. Ensimmäiset neuvottelut on käyty Makupaloista.
- Erkin katsaukset verkossa
Evergreen kirjastojärjestelmän auditointi
Pirkko Lindberg kertoi, että Oulun kaupunginkirjasto sai OKM:ltä avustusta Joensuussa kehitteillä olevan Evergreen-kirjastojärjestelmän auditointiin. Samalla Oulu käy myös läpi vaatimusmäärittelyt Oulun näkökulmasta. Evergreeniä esitellään Mikkelin kirjastopäivillä kesäkuussa.
UKJ-katsaus peruuntui, mutta yllä olevassa verkko-osoitteessa on ajankohtaista tietoa hankkeen etenemisestä. UKJ on saanut rahoitusta tälle vuodelle ja sinne on palkattu työntekijöitä. Yleisillä kirjastoilla on 4 hengen edustus johtoryhmässä.
- http://www.makupalat.fi/
Nina Granlund kertoi, että uusi Makupalat-hakemisto on julkaistu vuoden 2013 tammikuussa. Siinä on yhdistetty Hämeenlinnan kaupunginkirjaston Makupalat ja Kirjastot.fi:n Linkkikirjasto. Makupalojen sisältöä tiivistetään vielä, mutta tässä vaiheessa on jo hyvä tilaisuus pyytää mukaan kirjastoväkeä yhteiseen toimituskuntaan. 5-10 osallistujaa olisi hyvä määrä, yleistietolinkkejä tarvitaan samoin myös erikoisalojen tietoa musiikista, lasten linkeistä jne. Halukkaat voivat ilmoittautua Nina Granlundille. Muut halukkaat linkkien jakajat ovat tervetulleita lähettämään materiaalia linkkiehdotuslomakkeen kautta Makupaloihin. Kokousväki totesi, että tietopalvelun asiantuntemus ansaitsee tulla jaetuksi laajemmin ja tässä on siihen hyvä väline.
16. Tampereen kaupunginkirjasto ja Melinda
Projektisuunnittelija Johanna Jauhonen kertoi Tampereen kaupunginkirjaston tietojen näkymisestä Melindassa. Ensin hän valotti, mihin yhteistyöllä pyritään: yhtenäisyyteen, yhteisöllisyyteen, tehokkuuteen, suurempaan näkyvyyteen ja parempaan laatuun. Ensimmäisenä testauksessa on luettelointityö. Tietueiden poiminta Melindasta Pikiin onnistuu sinänsä tietyin rajoituksin, tietueiden tuonti Pikistä Melindaan suoritettu, mutta testin tuloksia odotellaan vielä. Replikointi ei toimi. Perusluettelointi sujuu. Johanna pohti myös sitä, miten Melindaan liittyminen vaikuttaa luettelointityöhön.
17. Gateway to the world / Portti maailmaan –dokumentti
Kokousväki katseli Tuomas Lipposen dokumenttielokuvan Namibian Windhoekista, Greenwell Matongon kirjastosta. Elokuva sai hyvän vastaanoton kokousyleisöltä. Matti Sarmela hieman taustoitti dokumentin syntyä ja kertoi, että kirjastot voivat tilata sen omiin tilaisuuksiinsa.
18. Btj ja kuvailutietojen avoin käyttö. Kuvailun ja aineiston hankinnan kilpailutus
Luettelointitietojen vapaa käyttö:
Kirjastotoimenjohtaja Inkeri Näätsaari kertoi, miten neuvottelut luettelointitietojen open datasta BTJ:n kanssa ovat edenneet. Ongelmia on aiheuttanut se, että BTJ:n ja kirjastojen välisessä sopimuksessa lukee, että kirjastot saavat käyttää aineistojen luettelointitietoja vain omien sovellusten kanssa. Tästä seuraa, että yleiset kirjastot eivät näy esim. Finnan kautta. Nyt on luonnosteltu sopimukseen liite, johon lisättäisiin kirjastoille oikeus luovuttaa edelleen aineistoja. Lisäksi lisättäisiin teksti, jonka mukaan oikeudet säilyisivät kirjastolla senkin jälkeen, kun sopimus on umpeutunut. Yleisten kirjastojen konsortio lienee tulevaisuudessa elin, joka tekee tämän kaltaiset sopimukset kaikkien puolesta.
Hankintapäätöksiin liittyvät kilpailutukset aiheuttavat usein valituksia. Inkeri on käynyt läpi asiaa omien kokemustensa pohjalta ja esitteli ongelmatilanteita kokousväelle. Muun muassa hinnan määritys on hankala, samoin toteutuneiden hintojen seuraaminen. Uudet toimijat, kuten sähköinen kirjakauppa muuttanevat myös tilannetta yleistyttyään. Inkeri ehdotti työryhmää tarjouspyyntöjen setvimisen sekä hintaseurannan tutkimuksen selvittelyyn. Yleisten kirjastojen neuvosto kannatti työryhmän perustamista. Siihen tarvitaan 3-4 henkilöä. Yhteydenotot ohjattiin suoraan Inkeri Näätsaarelle ja myöhemmin YKN:n työvaliokunta voi nimetä varsinaisen työryhmän.
- Inkerin esitys verkossa
19. Lainaustietojen maantieteellinen lähestymistapa kirjastodatan analysoinnissa
Tutkija Jaani Lahtinen, Gispositio Oy:stä esitteli, miten maantieteellisiä työkaluja ja tulkintaa voidaan käyttää hyväksi, kun analysoidaan kirjastojen vaikuttavuutta, asiakaskuntaa ja aineistoa. Kirjastojen toimintaa tutkitaan ottamalla ulos kirjaston järjestelmästä tieto lainoista, jakamalla ne omiin alueisiinsa ja anonymisoimalla ne. Tietosuoja-asiat on tutkittu ja otettu huomioon aineiston tulkinnassa eikä lainaajia henkilöinä pysty jäljittämään.
Esimerkiksi kirjaston ydinvaikutusalue voidaan paikantaa selvittämällä, miltä alueelta lainaajat tulevat kirjastoon, alueen väestöpohja ja asiakaskunta voidaan analysoida iän ja perheellisyyden mukaan. Samoin kirjaston suhteellinen vahvuus on avattavissa eli se vastaako kirjaston kokoelman sisältö alueen kysyntää, haluavatko asiakkaat lainata juuri sellaista aineistoa, jota lähikirjasto tarjoaa vai tilataanko materiaalia muualta.
Menetelmillä voidaan tulkita myös kirjastoverkoston muutoksen aiheuttamia muutoksia asiakkaiden toiminnassa. Esimerkiksi Kulosaaren kirjaston sulkemisen jälkeen seurattiin asiakkaiden siirtymistä muiden kirjastojen käyttäjiksi. Oli havaittavissa, että julkiset kulkuyhteydet kodista kirjastolle vaikuttivat suuresti uuden asiointikirjaston valintaan. Jaani on tutkinut myös kirjojen sijaintia hyllyssä: missä sijaitsevat toisiinsa nähden tiettyjen lainaajaryhmien suosimat kirjat. Kirjastoja kiinnostavat tämän tyyppiset uudet tavat analysoida lainaajien ja heidän käyttäytymistään. Kiinnostavaa on myös tutkia, ketkä eivät käytä kirjastoja. Lahtisen mallit ovat pääkaupunkiseudulta, koska tähän mennessä tutkimusta on tehty Helmet-aineistosta. Tutkimusmetodit ovat kuitenkin toistettavissa valtakunnallisesti. Muiden kirjastojärjestelmien kanssa on aloitettu jo yhteistyö.
- Jaanin esitys verkossa
20. YKN toimintasuunnitelma ja strategia
- YKN, Toimintasuunnitelma
Kansalaisaloitteet: YKN-lausunto
- https://www.kansalaisaloite.fi/fi
Ennen toimintasuunnitelman läpikäyntiä YKN käsitteli puheenjohtajan ja sihteerin laatimaa lausuntoa "Kansalaisaloitteiden ja muiden adressien keräämisestä kirjastoissa". Osa kirjastoista on toivonut, että YKN laatii kannanoton kansalaisaloitteiden ja adressien keräämisestä kirjastoissa. Muutamassa kirjastossa on koettu ikäviä hetkiä, kun on jouduttu perustelemaan, miksi kirjastossa annetaan kerätä nimiä tiettyjen asioiden puolesta tai niitä vastaan. Kansalaisaloitteiden mahdollistuminen teki asiasta entistä ajankohtaisemman. Tästä syystä YKN on laatinut lausuntomuotoon perustekstin, jossa otetaan kantaa nimien ja kansalaisaloitteiden keräämiseen. Kirjastot voivat käyttää perusteluissaan yhteistä lausuntoa ja siinä mittakaavassa kuin haluavat. Keskustelun jälkeen lausunto hyväksyttiin.
- Lausunto verkossa
YKN:n toimintasuunnitelma päätettiin tänä keväänä käydä läpi siten, että kokoukseen osallistujat jaettiin 10 eri ryhmään ja kukin ryhmä sai käsiteltäväkseen yhden toimintasuunnitelman pääkohdista. Ryhmät saivat aikaa vajaan tunnin keskustella ja lopuksi tulokset koottiin työryhmittäin. Sihteerin tehtävänä on myöhemmin työstää nämä työryhmien tulokset ja siirtää ne osaksi toimintasuunnitelmaa. Työryhmät ehdottivat myös joidenkin asioiden poistamista tarpeettomina tai vanhentuneina.
Puheenjohtaja päätti kokouksen klo 15.20
Jaana Tyrni (11.4)
Tuula Haavisto (12.4)